Vėliškėnų karjeras

Vėliškėnų karjeras – karjero tvenkinys Lietuvoje, Biržų rajone, 8,5 km į pietvakarius nuo Papilio miesteliomaps.lt duomenys. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės į pietus – 0,38 km, plotis – iki 0,27 km. Yra 0,17 ha dydžio sala. Altitudė 70,2 m. Krantai žemi, šiaurėje pelkėti. Kranto linija labai vingiuota, apaugusi medžiais ir krūmynais. Iš vakarų prieina Galvokų šilas. Aplinkui plyti krūmynai, vietomis - pievos. Pietuose vandens perteklius nuteka į už 0,21 km tekančią Apaščios upę. Į šiaurės rytus įsikūręs nebegyvenamas Vėliškėnų kaimas.

 Šaltiniai 

Kategorija:Biržų rajono tvenkiniai